તહેવાર હોય કે પછી કોઈ પ્રસંગ આપણા દેશમાં દરેક ઘરમાં મીઠાઈની હાજરી તો અવશ્ય જોવા મળે છે. મીઠાઈ વડે જ્યાં સુધી મોઢું મીઠું ના કરે, ત્યાં સુધી પ્રસંગનો સ્વાદ પણ ફિક્કો પડે છે. તેમા પણ ગુજરાતીઓ કહ્યા એટલે ખાવામાં જાતભાતની વેરાઇટી ન હોય તેવું કઈ રીતે બને. સામાન્ય રીતે આપણે ત્યાં તહેવારમાં મોંઘી મીઠાઈમાં કાજૂ કતરી, રસમલાઈ, ગુલાબજાંબુ કે પછી કોઈ બંગાળી મીઠાઈ હોય છે. જેના ભાવ 300થી 1000 રુપિયા પ્રતિકિલો હોય પણ સુરતે હવે દેશની સૌથી મોંઘી ગોલ્ડન સ્વીટ બનાવીને તમામ રેકોર્ડ તોડી નાખ્યા છે.